als_Latn dik_Latn sag_Latn
Këshilltarët e BDI-së në këshillin komunal akuzohen nga Komuna e Tetovës se vazhdojnë të punojnë kundër interesave të qytetarëve pasi në mungesë të këshilltarëve të opozitës kanë hequr nga rendi i ditës pikat me rëndësi jetike për funksionimin normal të pushtetit lokal siç është edhe ajo për menaxhimin me tokën ndërtimore.
“Këshilli i Komunës pa prezencën e këshilltarëve të PDSH-së punon kundër interesave të qytetarëve. Kjo u vërtetua me heqjen nga rendi i ditës të dy pikave që kanë të bëjnë me kalimin e ingerencave në komunën e Tetovës për menaxhim me tokën ndërtimore. Nga rendi i ditës pa kurrfarë arsye dhe debati janë hequr, pika e 6 që është programi për menaxhim me tokën ndërtimore në pronësi të Maqedonisë në territorin e Komunës tonë për vitin 2011 dhe pika 18 që është destinim për harmonizimin e tokës për objektet e ndërtuara pa leje”, tha Flakran Pustina, Zëdhënës i Komunës së Tetovës.
Reagimi i komunës vjen pas dështimit të para disa ditëve të takimit mes kreut të komunës Sadi Bexheti dhe këshilltarëve të BDI-së dhe PDSH-së për ndërprerjen e bojkotit të këshilltarëve të opozitës. Nga ky takim nuk janë dhënë detaje për rrjedhën e bisedimeve ndërkohë që mbledhja e këshillit ka vazhduar sot vetëm me praninë e këshilltarëve të BDI-së të cilët kanë shumicën në këshillin komunal.
“Këshilltarët e PDSH-së nuk janë prezentë mirëpo ne kemi kuorum dhe seanca vazhdon.
Kontest nuk ka këshilltarët e PDSH-së thjesht nuk marrin pjesë në seanca për arsyet duhet ti pyetni ata”, deklaroi Irfan Emini, kryetar I këshillit të Komunës së Tetovës.
Bojkoti i seancave të këshillit komunal nga këshilltarët e PDSH-së, ka filluar para dy muajve për shkak të mos pranimit të planeve urbanistike të propozuara nga ana e tyre.
Publikoni komentin tuaj!VEREJTJE: Te nderuar komentues! Duke mos dashur te cenojme opinionet tuaja, lutemi qe ato te mos permbajne fyerje dhe ofendime personale dhe te kene lidhje me shkrimin, apo temen per te cilen komentohet. Ne te kundert, nuk do te publikohen. Ju falenderojme qe na ndiqni dhe ju ftojme te vazhdoni te jeni pjese e Zemra.Org.!
Komenti juaj:
You must be logged in to post a comment.
als_Latn als_Latn als_Latn als_Latn als_Latn als_Latn als_Latn als_Latn eng_Latn